Stanislas "Stan" Wawrinka (Lausana, 17 de setembre de 1985) és un jugador professional de tennis suís. Els èxits més importants de la seva carrera són els títols de Grand Slam, l'Open d'Austràlia 2014, el Torneig de Roland Garros 2015 i el US Open 2016, i la medalla d'or olímpica de dobles masculins en els Jocs Olímpics de Pequín de 2008 juntament amb el seu amic i compatriota Roger Federer. Amb Federer i l'equip suís també es van imposar en la final de la Copa Davis 2014. El seu millor rànquing a nivell individual fou la tercera posició.